इंटेलिजेंट खिलाड़ी
इंटेलिजेंट खिलाड़ी (तेलुगु: గూఢచారి, गुधाचारी) सन् 2018 की तेलुगु-भाषा की एक्शन जासूसी फिल्म है। इसका निर्देशन शशि किरण टिक्का ने किया है। इसकी कहानी अदिवि शेष ने लिखी है और इसका निर्माण अभिषेक पिक्चर्स, पीपल मीडिया फैक्ट्री और विस्टा ड्रीम मर्चेंट्स ने किया है। फिल्म में अदिवि शेष, शोभिता धूलिपाला, जगपति बाबू और प्रकाश राज हैं। जबकि सहायक भूमिकाओं में सुप्रिया यारलागड्डा, वेनेला किशोर, अनीश कुरुविला, राकेश वरे और मधु शालिनी हैं। संगीत श्रीचरण पकाला ने तैयार किया था, जबकि छायांकन और संपादन क्रमश: शेनिल देव और गैरी बीएच ने संभाला था। इसको 3 अगस्त 2018 को सकारात्मक समीक्षाओं के साथ जारी किया गया और यह टिकट खिड़की पर व्यावसायिक रूप से सफल रही।